
ŠILUTĖS RAJONO SAVIVALDYBĖS ADMINISTRACIJOS
VIEŠŲJŲ PASLAUGŲ SKYRIUS

AIŠKINAMASIS RAŠTAS
DĖL TARYBOS SPRENDIMO „ŠILUTĖS RAJONO SAVIVALDYBĖS INDIVIDUALIŲ BUITINIŲ NUOTEKŲ VALYMO ĮRENGINIŲ ĮSIGIJIMO DALINIO KOMPENSAVIMO TVARKOS APRAŠO“ PROJEKTO


  2023 m.  spalio 9 d.
Šilutė


	
1. Parengto projekto tikslai ir uždaviniai.

	         Sprendimo projekto tikslas – patvirtinti buitinių nuotekų valymo įrenginių (toliau – Įrenginių) įsigijimo dalinio kompensavimo tvarkos aprašą (toliau – Aprašas), kuris suteiktų galimybę savivaldybės gyventojams gauti kompensaciją už įsirengtus nuotekų valymo įrengimus, kai nėra techninių galimybių gyvenamąjį būstą prijungti prie centralizuotų nuotekų tinklų ir tokie tinklai neplanuojami įrengti artimiausius 3 metus. Aprašas reglamentuoja gyventojų paraiškų teikimo, vertinimo, lėšų skyrimo tvarką. 
          Įrenginių įsigijimo ir įrengimo daliniam kompensavimui gauti paraiškas gali teikti vienbučių ir dvibučių, daugiabučių gyvenamųjų namų gyventojai, įsirengę bendruosius namo (prie bendro Įrenginio turi būti prisijungę visi namo gyventojai) Įrenginius ir savo gyvenamąją vietą deklaravę Šilutės rajono savivaldybėje, įrenginius įrengę Šilutės rajono savivaldybės teritorijoje.
          Aprašu nustatoma galimybė gyventojams kompensuoti: vienbučių ir dvibučių namų savininkams, įsirengusiems bendrus Įrenginius, kompensuojama ne daugiau kaip 1000 (vienas tūkstantis) Eur; daugiabučių namų butų savininkams, įsirengusiems bendruosius daugiabučio namo Įrenginius, kompensuojama ne daugiau kaip 500 Eur (penki šimtai) Eur vienam butui. 
          Lėšos pareiškėjui bus pervedamos tik tuo atveju, kai įrenginys bus sumontuotas ir paruoštas eksploatavimui. 
         Apraše įvardintos prioritetinės asmenų grupės (daugiavaikės šeimos, socialinę pašalpą gaunantys asmenys, būste gyvenamąją vietą deklaravęs neįgalus asmuo, asmenys įrašyti į rezervinį sąrašą), kurioms bus suteikta pirmenybė daliniam kompensavimui gauti. 

	
2. Kaip šiuo metu yra sureguliuoti projekte aptarti klausimai.

	         Šilutės rajono savivaldybė neturėjo patirtinusi buitinių nuotekų valymo įrenginių įsigijimo dalinio kompensavimo tvarkos aprašo.

	
3. Kokių pozityvių rezultatų laukiama.

	         Priimtas sprendimas paskatins savivaldybės gyventojus įsirengti individualius nuotekų valymo įrenginius  ir tokiu būdu prisidėti prie aplinkos taršos mažinimo, taip apsaugant aplinką nuo išleidžiamų buitinių nuotekų žalingo poveikio ir buitines nuotekas tvarkyti pagal nustatytus aplinkosaugos reikalavimus. Tarybai patvirtinus sprendimą bus skelbiamas kvietimas teikti paraiškas kompensacijai už įsirengtus buitinių nuotekų valymo įrenginius gauti.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų pasekmių nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	-

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas nereikalingas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	
8. Projekto autorius ar autorių grupė.

	Viešųjų paslaugų skyriaus vyriausioji specialistė – gamtosaugininkė Edita Gedgaudė

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	-

	
10. Kiti, autorių nuomone, reikalingi pagrindimai ir paaiškinimai.

	-




Vyriausioji specialistė - gamtosaugininkė			     	                          Edita Gedgaudė





